ועדת הכספים, כנסת 19, פרוטוקול מספר 476, 2014-12-02 13:10

ניסן סלומינסקי: צהרים טובים.

ניסן סלומינסקי: אני מחדש את ישיבת ועדת הכספים.

ניסן סלומינסקי: לפני שאנחנו נכנסים לדיון, אני רוצה לומר כמה מלים.

ניסן סלומינסקי: באקלים הפוליטי שקיים כרגע, סביר שיהיו בחירות וסביר שהכנסת תצא לפגרה.

משה גפני: מה יהיה עם מע"מ אפס?

ניסן סלומינסקי: אני אומר סביר כי יש תקדימים לפיהם עצרו את הכול והחזירו את הגלגל.

ניסן סלומינסקי: אנחנו מדברים על מה שנראה כסביר עכשיו.

ניסן סלומינסקי: אני לא יודע מתי זה יקרה ולכן אני גם עוד לא יודע איך אנחנו נפעל בתקופה הזאת.

ניסן סלומינסקי: מרגע שתהיה פגרת בחירות, אני חושב שיש נהלים, יכול להיות שיוציאו חדשים או שייקחו את הנהלים הקיימים, ואז נביא אותם לידיעת כולנו.

ניסן סלומינסקי: אני מאוד מקווה שבתקופה הזאת, אם היא תהיה, נפסיק לעבוד כקואליציה ואופוזיציה אלא נעבוד לגופו של עניין כי ועדת הכספים תצטרך לעבוד אני מקווה שנעבוד לגופו של עניין בלי קשר לקואליציה ואופוזיציה כי יש דברים שכולנו חושבים שצריך לעשות אותם.

ניסן סלומינסקי: אני אומר שוב, כשיהיו הנהלים, נוציא אותם, נפרסם ונדבר בינינו איך אנחנו נעבור את התקופה הזאת.

משה גפני: יכול להיות שבתקופה הזאת סיעות הקואליציה יחזירו את הכסף שהן לקחו מהציבור?

ניסן סלומינסקי: אולי.

ניסן סלומינסקי: יכול להיות.

ניסן סלומינסקי: אנחנו משתדלים שלא יהיו החלטות רטרואקטיביות.

משה גפני: פה לקחו למע"מ אפס, פה לקחו להתנחלויות.

ניסן סלומינסקי: למע"מ אפס עוד לא לקחו.

סתיו שפיר: לקחו עשרים מיליון שקלים להתנחלויות.

משה גפני: שיחזירו את הכסף.

סתיו שפיר: אם הממשלה מתפרקת, אני חושבת שכל הכסף שעבר בהסכמים קואליציוניים צריך לחזור לקופה הציבורית.

ניסן סלומינסקי: הציבור יצטרך להחליט על כך.

משה גפני: שאלתי טכנית.

סתיו שפיר: הציבור לא יכול להחזיר את הכסף.

סתיו שפיר: כבר גנבתם אותו.

עיסאווי פריג': ניסן, אמרת שאנחנו צריכים לעבוד לגופו של עניין.

עיסאווי פריג': אני רוצה את היועצת המשפטית.

עיסאווי פריג': יש מה שנקרא סיבות ראייתיות.

ניסן סלומינסקי: לא.

ניסן סלומינסקי: עוד לא.

ניסן סלומינסקי: אמרתי מהרגע שיוחלט.

ניסן סלומינסקי: עדיין לא הוחלט.

עיסאווי פריג': אנחנו יודעים מה האווירה.

עיסאווי פריג': אנחנו משחקים עכשיו פציעות.

עיסאווי פריג': אתה עדיין מאמין שיופקע השער והקואליציה תמשיך?

ניסן סלומינסקי: אתה יודע שבדקה התשעים תמיד מכניסים את שער הניצחון.

ניסן סלומינסקי: ביבי כבר אשף בזה.

ניסן סלומינסקי: הוא עשה את זה פעם.

משה גפני: אני אמרתי שהממשלה הזאת לא תחזיק שנה וחצי.

משה גפני: אמרתי בהתחלה.

משה גפני: לא ידעתי שאני כל כך צודק.

ניסן סלומינסקי: יש נוהל שנקבע בפעם הקודמת או לפני כן איך זה עובד.

ניסן סלומינסקי: עיקרו של נוהל – אולי ישנו אותו – שיש ועדת הסכמות ושום נושא לא עולה לדיון אלא אם כן עבר את ועדת ההסכמות שבודקת בזכוכית מגדלת שאין כאן שום היבט פוליטי בנושאים של כל הוועדות שאני לא בטוח אם הן יתכנסו אבל ועדת כספים בוודאי שתתכנס ובוודאי יבדקו אותה בשבע עיניים.

עיסאווי פריג': תתעלה על עצמך, ניסן.

עיסאווי פריג': תחיל את ועדת ההסכמות מרגע זה.

ניסן סלומינסקי: אנחנו נראה מה הדברים שרוצים.

עיסאווי פריג': אל תחשוב פעמיים.

עיסאווי פריג': קח את הסמכות.

עיסאווי פריג': אתה יושב ראש הוועדה ובסמכותך להחליט שאנחנו פועלים כוועדת הסכמות עד שהיא תתכנס.

ניסן סלומינסקי: זה דבר אחד וזה קשור לעתיד.

ניסן סלומינסקי: דבר שני שקשור לישיבה, ואני כבר אמרתי את זה עוד לפני שידעתי שמה שקרה, כנראה יקרה.

ניסן סלומינסקי: אמרתי מראש שלא נדון היום באותם אלמנטים של עודפי כספים מ-2013 שהיו צריכים להביא אותם לאיזשהו מוקד שמשם הם יצטרכו לעבור בשלב השני לתקציב הביטחון.

ניסן סלומינסקי: מאחר וקיבלנו את זה בהעברות נפרדות וחלק לא הגיע אלי אלא הגיע רק יותר מאוחר והוא צריך להידון רק בשבוע הבא, אמרתי שאני לא רוצה לפצל.

סתיו שפיר: כלומר, קיבלת העברות עודפים אבל לא קיבלת את ההעברות של משרד הביטחון.

ניסן סלומינסקי: להיום, אבל קיבלנו יום אחרי כן וזה יישלח.

סתיו שפיר: הם רצו להעביר לנו היום רק העברות שנראות כמו העברות עודפים תמימות ובישיבה הבאה הם יעבירו את משרד הביטחון.

ניסן סלומינסקי: זה מה שהיה.

ניסן סלומינסקי: אני אמרתי להם שאני לא מפצל את זה ואני אעביר את הכול לשבוע הבא, עת נדון על כל תקציב הביטחון ואז נראה את המקור הזה והמקור השני והשלישי.

ניסן סלומינסקי: אז נצטרך להחליט כן או לא.

ניסן סלומינסקי: שוב, אני אומר שכל זה בהנחה שהכול ממשיך כרגיל.

סתיו שפיר: הישיבה עם שר הביטחון מתקיימת?

ניסן סלומינסקי: שר הביטחון דיבר אתי אתמול ואמר לי שיש לו דילמה גדולה כי הוא לא יכול לבוא לכאן לדבר על דברים שהוא לא יכול לדבר עליהם.

ניסן סלומינסקי: הוא אמר שישאלו אותו שאלות וכדי לשכנע ולהסביר למה צריך, הוא צריך להיכנס ולהסביר למה צריך אבל הוא לא יכול להסביר למה צריך.

סתיו שפיר: תגיד לו שזה בסדר.

סתיו שפיר: כל השרים האחרים התחמקו מתשובות.

ניסן סלומינסקי: לא.

ניסן סלומינסקי: זה מה שהוא אמר לי אתמול פעם נוספת.

ניסן סלומינסקי: הוא אמר לי שהוא לא מרגיש שהוא יוכל לעשות את זה.

עיסאווי פריג': הוא לא רוצה להביך את עצמו ולבוא לכאן.

ניסן סלומינסקי: לא.

ניסן סלומינסקי: למה?

ניסן סלומינסקי: נדון לכף זכות.

אלעזר שטרן: מה שמשרד השיכון עשה עד עכשיו עם מע"מ מטרה, באמת הייתה גניבה.

ניסן סלומינסקי: לא יודע.

ניסן סלומינסקי: אין לי מושג.

אלעזר שטרן: למה אין לך מושג?

אלעזר שטרן: הרי זה לא עובר.

אלעזר שטרן: הטעו את הציבור.

אלעזר שטרן: שיקרו.

אלעזר שטרן: אני מכיר את השר ואני יודע שהוא שקרן אבל אנחנו בוועדת כספים.

משה גפני: הוא גם אמר את זה במליאה.

ניסן סלומינסקי: אלה היו שתי ההערות שלי.

עיסאווי פריג': זה מאושר בוועדת האתיקה.

אלעזר שטרן: למה אתה נתת?

אלעזר שטרן: עכשיו אתה מעביר כספים למשרד השיכון וידעת שאין דבר כזה.

אלעזר שטרן: במקרה הוא גם מהמפלגה שלך.

אלעזר שטרן: הוא כל הזמן בזבז כספים.

ניסן סלומינסקי: אולי אתה היית מהיר תפיסה.

ניסן סלומינסקי: לי לקח הרבה זמן להבין.

ניסן סלומינסקי: אלעזר, לי לקח הרבה זמן להבין שזה בכלל פרסום למחיר מטרה.

ניסן סלומינסקי: לא הבנתי בכלל מה זה ולא ידעתי שזה פרסום למחיר מטרה.

ניסן סלומינסקי: לא הבנתי את הקשר.

אלעזר שטרן: למה לא קנית?

אלעזר שטרן: הוא אמר לך לא לקנות?

ניסן סלומינסקי: לא הבנתי בכלל שזה קשור.

סתיו שפיר: ניסן, תשאל שאלה אחרת.

סתיו שפיר: כמה עלה להחליף את השם של המשרד ממשרד השיכון והבינוי למשרד הבינוי.

סתיו שפיר: גם זה עולה כסף.

עיסאווי פריג': למה שנדון בעניינים שקשורים למשרד השיכון?

עיסאווי פריג': למה?

עיסאווי פריג': עכשיו גילו את אמריקה?

סתיו שפיר: יותר מזה.

סתיו שפיר: זה לא הגיוני שבחודש האחרון - - -

עיסאווי פריג': למה נדון בעניינים שקשורים למשרד השיכון?

ניסן סלומינסקי: למה לא?

עיסאווי פריג': למה כן?

עיסאווי פריג': אני שואל.

ניסן סלומינסקי: רבותיי, בואו נתחיל עם ההעברות.

סתיו שפיר: צריך לומר משהו.

סתיו שפיר: זה לא הגיוני שמצד אחד כל דיוני התקציב תקועים והכול מתפרק ומצד שני אנחנו נשב כאן ונעביר כספים כאילו לא קרה שום דבר.

ניסן סלומינסקי: אנחנו נראה כל העברה ונחליט.

סתיו שפיר: זה ישמש כלי לסחיטה וכולם יסחטו את השקל האחרון שהם יכולים לקחת לפני הבחירות.

ניסן סלומינסקי: תראי לפי הנושא.

סתיו שפיר: זה לא רציני.

ניסן סלומינסקי: אם הנושאים ייראו כנושאים מהסוג של לחץ, לא יעבירו.

ניסן סלומינסקי: היום יש גם מחלוקות בתוך הקואליציה.

ניסן סלומינסקי: זה לא ילך כך.

משה גפני: לגבי העודפים, אני ביקשתי לעכב את העודפים מסיבות טכניות.

משה גפני: אני לא רוצה שיעברו 21 ימים וזה יאושר אוטומטית.

משה גפני: ביקשתי לעכב את זה כדי שזה יבוא לדיון.

ניסן סלומינסקי: יבוא לדיון בשבוע הבא.

משה גפני: בסדר.

משה גפני: יבוא לדיון עניין העודפים.

ניסן סלומינסקי: אני הודעתי שזה לא יידון היום אלא בשבוע הבא.

ניסן סלומינסקי: הודעתי על כך לפני כמה ימים.

משה גפני: אני רוצה שכל דבר יבוא לדיון כי יכול להיות שאני אדרוש אחרי ששנה וחצי לקחתם כסף, כל הקואליציה הזאת, שתחזירו אותו.

עיסאווי פריג': ניסן, אני מבין אותך.

עיסאווי פריג': אתם עכשיו בבית היהודי לקראת הפריימריס.

סתיו שפיר: אני רוצה עוד הערה קטנה, בנוגע למשהו שהיה.

עיסאווי פריג': נתת – עשית.

עיסאווי פריג': עזוב, הפריימריס יהיו.

עיסאווי פריג': עזוב את משרד השיכון.

ניסן סלומינסקי: לא הבנת.

ניסן סלומינסקי: הפרסום שלי הוא נתת – עשית?

עיסאווי פריג': זה כך.

עיסאווי פריג': יש לכם פריימריס בבית היהודי ועכשיו העניין עם שר השיכון, כך שהעמדה צריכה להיות של נתת – עשית.

ניסן סלומינסקי: שר השיכון כרגע לא בפריימריס.

סתיו שפיר: הערה.

סתיו שפיר: בשבוע שעבר היה לנו דיון עם שרת הבריאות.

סתיו שפיר: היא דיברה על תוספת תקציבית של 700 מיליון שקלים לקיצור תורים.

סתיו שפיר: אני במהלך הישיבה אמרתי לה כל הזמן שאני לא רואה בתוך התקציב תוספת תקציבית כזאת, שיש רק תוספת של 350 מיליון שקלים.

סתיו שפיר: השרה התעקשה ואז בסוף הישיבה נשארנו בחדר אתה, אני ונציגי משרד הבריאות – אתה בטח זוכר – יחד עם היועצת המשפטית ואמרו נציגי משרד הבריאות שזה נכון, באמת אין תוספת של 700 מיליון שקלים אלא רק 350 מיליון שקלים.

סתיו שפיר: עוד הם אמרו, שיש הסכם להעביר במהלך השנה עוד כ-240 מיליון שקלים מחוץ לתקציב, מה שנראה לי קצת תמוה וגם אמרתי את זה בישיבה מאחר וכרגע אנחנו מדברים על תקציב, מה פתאום סוגרים על הסכם כזה שמעבירים עוד סכום אחר כך ולא מכניסים אותו לבסיס התקציב כמו שצריך לעשות על פי חוק יסוד: משק המדינה.

סתיו שפיר: כל הדבר הזה לא נכנס לפרוטוקול מאחר ואתה סגרת את הישיבה מבעוד מועד.

סתיו שפיר: חבריי חברי הכנסת לא היו נוכחים באותו רגע אבל הסתבר לנו שאין באמת תוספת כזאת למשרד הבריאות.

סתיו שפיר: עד לרגע זה אני עוד לא קיבלתי את ההסכם שהובטח לי שיועבר אלי ממשרד הבריאות שמתאר את ההסכם הזה שתתווסף תוספת במהלך השנה ושבשנה הבאה יתווספו עוד 350 מיליון שקלים לבסיס.

סתיו שפיר: זה נראה לי לא הגיוני שאנחנו יושבים כאן וממשיכים לעשות העברות תקציביות כאשר המשרדים לא עומדים בהבטחות שלהם.

סתיו שפיר: משרד האוצר גם לא טרח להעביר לנו הסכם כזה.

סתיו שפיר: אז מה הטעם?

סתיו שפיר: מה הטעם בנהלים שקבעת?

סתיו שפיר: מה הטעם בסאגה הזאת?

ניסן סלומינסקי: קודם כל, אין לזה קשר להעברות כספיות.

סתיו שפיר: בטח שיש.

סתיו שפיר: תהיה העברה תקציבית.

ניסן סלומינסקי: יש מחלוקת בינך לבין השרה ושמעתי אותה גם כאן, שמעתי אותה גם אחר כך ושמעתי אותה גם ברדיו.

סתיו שפיר: אין מחלוקת.

סתיו שפיר: הנציגים שלה אמרו שאני צודקת.

ניסן סלומינסקי: שמעתי שהיא אמרה 350 מיליון.

ניסן סלומינסקי: אני אומר מה היא אמרה.

ניסן סלומינסקי: אני לא זוכר בדיוק אבל מה שהיא אמרה זה 350 מיליון שקלים בשנה זו ובשנה הבאה, ב-2016, 700 מיליון שקלים.

ניסן סלומינסקי: הכוונה היא ל-350 מיליון פלוס 350 מיליון.

סתיו שפיר: אין החלטת ממשלה שאומרת את זה.

ניסן סלומינסקי: הנציגים אמרו, כולל הנציג המובהק שענה לך בשידור ישיר שיש הסכם כזה.

ניסן סלומינסקי: אני מניח שיש אבל אני לא יודע להגיד לך.

סתיו שפיר: אם יש הסכם כזה, הם חייבים להעביר לנו אותו.

ניסן סלומינסקי: בסדר.

ניסן סלומינסקי: הוא אמר שהוא יעביר אותו.

סתיו שפיר: אבל הוא לא העביר אותו.

ניסן סלומינסקי: בסדר, אבל מה זה קשור עכשיו להעברות?

סתיו שפיר: כי אנחנו ממשיכים בהעברות התקציביות בשעה שמשרד האוצר והמשרדים האחרים מבטיחים להראות לנו מידע על השינויים התקציביים האלה והם לא מעבירים אותו.

ניסן סלומינסקי: לא לגבי השינויים.

ניסן סלומינסקי: המידע הזה לא קשור לשינויים אלא קשור לתקציב עצמו וזה בדיוק התקציב שאת רוצה שהכול יעבור אליו ואז לא תדעי כלום ולא תדעי מה נעשו בו.

סתיו שפיר: אני רוצה להכיר את התקציב לפרטי פרטים.

סתיו שפיר: תקציב המדינה צריך להראות פרטי פרטים כמוש עוסקים בכל שינוי תקציבי.

סתיו שפיר: כך הוא צריך להיראות.

סתיו שפיר: יש כאן זלזול בחברי הכנסת וזלזול בוועדה.

סתיו שפיר: ניסן, אם אתה לא יודע לחייב אותם להציג הסכמים, מה המשמעות של הוועדה הזאת?

ניסן סלומינסקי: שמעתי את זה ואנחנו נחייב אותם להביא את זה, אבל הוא אמר לך שהוא יעביר לך.

סתיו שפיר: עבר שבוע.

ניסן סלומינסקי: לא.

ניסן סלומינסקי: זה היה פחות משבוע.

ניסן סלומינסקי: לפני יומיים שמעתי.

סתיו שפיר: עבר בדיוק שבוע מאז שהוא הבטיח בוועדה.

סתיו שפיר: מה זה משנה מה הוא הבטיח בתקשורת?

סתיו שפיר: הוא הבטיח בוועדה ואתה ישבת כאן.

סתיו שפיר: ישבה כאן גם שגית.

ניסן סלומינסקי: אני זוכר מתי שמעתי אותו וזה היה לפני שלושה ימים אבל לא חשוב.

ניסן סלומינסקי: בסדר.

ניסן סלומינסקי: אני אבקש מהם שיעבירו.

ניסן סלומינסקי: רבותיי, נתחיל.

עיסאווי פריג': מה נתחיל?

עיסאווי פריג': לשם מה לקיים דיון?

משה גפני: הוא רוצה לקיים, שיקיים.

משה גפני: אני מצטרף לדבריו של עיסאווי שנאמרו קודם.

ניסן סלומינסקי: הבנתי.

ניסן סלומינסקי: נראה אנחנו כל העברה.

משה גפני: מה שקורה זה שאתה כנראה לא שם לב.

משה גפני: בחוץ ראשי המפלגות תוקפים האחד את השני.

משה גפני: הנציגים שלהם יושבים כאן.

משה גפני: תהיה לזה השלכה.

ניסן סלומינסקי: תהיה גם השלכה פנימית בתוך הקואליציה.

משה גפני: נכון.

משה גפני: לכן צריך להגיע כאן להסכמות.

משה גפני: התעורר בי חשד, כאשר אלעזר שטרן אמר על שר השיכון שקרן ואתה לא הגבת, שאתה עם בנט.

זבולון כלפה: אני רואה את גפני זורח ואני מרוצה.

עיסאווי פריג': אתה רוצה שלא יזרח?

עיסאווי פריג': במצב כזה הוא זורח.

משה גפני: גם קודם הייתי כך.

זבולון כלפה: עכשיו יש לך כרטיס כניסה לקואליציה הבאה.

משה גפני: מה פתאום?

עיסאווי פריג': על כל פנים, הוא בפנים.

ניסן סלומינסקי: רבותיי, אנחנו מתחילים.

ניסן סלומינסקי: אני רוצה לומר מה שאמרתי בתחילת הישיבה.

ניסן סלומינסקי: מהרגע שיהיה משהו פורמלי, תהיה ועדת הסכמות ונעשה את הבדיקה.

ניסן סלומינסקי: עד שתהיה ועדת הסכמות, מאחר ועכשיו זמן דמדומים, אנחנו, כל אחד מחברי הכנסת, יעשה את השמירה כי עכשיו אין קואליציה ואופוזיציה אלא בואו נדון לגופו של עניין.

עיסאווי פריג': דנים לפי העניין, לא קואליציה ולא אופוזיציה.

ניסן סלומינסקי: כן.

ניסן סלומינסקי: כך אמרתי.

ניסן סלומינסקי: אמרתי שאם אני ארגיש בהעברה מסוימת שיכול להיות כאן איזשהו אלמנט שקשור לבחירות, אני אשמור כי אכפת לי וכל אחד מאתנו ישמור.

ניסן סלומינסקי: כל אחד מאתנו מסתכל כאדם עצמאי כי עכשיו אין קואליציה במובן הזה כי בקואליציה עצמה יש אולי חילוקי דעות.

ניסן סלומינסקי: לכן אני אומר שאנחנו בינתיים נשמש כלב השמירה ואם נרגיש שיש כאן העברה שהיא העברה פוליטית נניח, אם אני ארגיש כך, אני לא אעלה אותה ואם נרגיש ביחד, לא נדון בה.

ניסן סלומינסקי: נצטרך לעבוד ביחד כמה חודשים לגופו של עניין אמיתי כי המדינה צריכה להמשיך להתקיים.

סתיו שפיר: עד עכשיו זה לא היה אמיתי?

ניסן סלומינסקי: היה.

עיסאווי פריג': לא היה לגופו של עניין.

ניסן סלומינסקי: בקואליציה לפעמים יש דבר שאני לא מרוצה ממנו אבל זאת קואליציה ואני הולך אתו.

ניסן סלומינסקי: זאת מהות קואליציה.

ניסן סלומינסקי: מרגע זה כל אחד שומר שזה לא יהיה דבר שהולך לנושא של בחירות אלא לגופו של עניין, אם זה נכון או לא.

ניסן סלומינסקי: פנייה מספר 294.

ניסן סלומינסקי: תחבורה.

דולב: רכז תחבורה ציבורית באגף התקציבים.

דולב: מספר הפנייה אצלי היא 362.

<טמיר כהן: לא.

<טמיר כהן: זאת פנייה מספר 294.

דולב: עודפים?

<טמיר כהן: לא.

<טמיר כהן: אלה לא עודפים.

חמד עמאר: הרשות הלאומית לבטיחות בדרכים.

עיסאווי פריג': תסביר עכשיו בשקיפות ואל תמרח.

ניסן סלומינסקי: הם תמיד מסבירים בשקיפות ואל תשייך להם פוליטיקה.

דולב: נתחיל בתקציב הרשות הלאומית לבטיחות בדרכים.

דולב: החלק הארי של תקציב הרשות הלאומית לבטיחות בדרכים מיועד לשיפור של תשתיות תחבורה בהיבט הבטיחותי ובכל שנה התקציב הזה מתוקצב ברשות הלאומית לבטיחות בדרכים, ולאחר שמשרד התחבורה והרשות לבטיחות בדרכים מסכמים את הרשימה של הפרויקטים שיבוצעו, הפרויקטים מבוצעים בפועל על ידי משרד התחבורה ולכן הכסף עכשיו מועבר מהרשות לבטיחות למשרד התחבורה לצורך ביצוע פרויקטים שסוכמו למען הבטיחות בדרכים.

סתיו שפיר: איזה פרויקטים?

דולב: יש כאן ברשימה מאות פרויקטים.

סתיו שפיר: מה הפרויקטים הגדולים ביותר מבחינה תקציבית?

דולב: מדובר על רשימה של פרויקטים שכל אחד נע בין חצי מיליון שקלים אולי לחמישה מיליון שקלים.

דולב: הנוהל הוא שמשרד התחבורה מפרסם קול קורא.

דולב: הוא פרסם אותו לדעתי כבר קרוב לתחילת 2014.

דולב: כל הרשויות המקומיות – מדובר על פרויקטים שמבוצעים באמצעות הרשויות המקומיות – שמעוניינות בביצוע הפרויקטים התחבורתיים שקשורים לבטיחות בתחומן מגישות את הבקשה.

דולב: הפרויקטים האלה עוברים בדיקה כדי לראות שהם באמת עונים לקריטריונים.

ניסן סלומינסקי: הבדיקה היא שלכם?

דולב: לא.

דולב: של משרד התחבורה ושל הרשות הלאומית לבטיחות בדרכים.

דולב: אנשי המקצוע שם, המהנדסים, יושבים ועוברים על דוחות התאונות של הלמ"ס ושל משטרת ישראל כדי לראות שיש תאונות דרכים, האם יש קירבה למוסדות חינוך וכל הקריטריונים.

דולב: מה שעומד בקריטריונים בעצם מתוקצב עד מגבלת התקציב.

חמד עמאר: מה התקציב של המועצות עכשיו?

דולב: ההשתתפות?

חמד עמאר: כן.

דולב: זה תלוי.

דולב: ישובים ממעמד סוציו אקונומי נמוך, אין השתתפות בכלל אלא מאה אחוזים מימון משרד התחבורה.

עיסאווי פריג': מה זה נמוך?

ניסן סלומינסקי: 1 ו-2

דולב: אני אגיד בגדול, ערבים וחרדים אבל זה פר ישוב.

עיסאווי פריג': אתה לא ענית לי.

ניסן סלומינסקי: 1 ו-2.

דולב: לדעתי גם יותר.

דולב: אני חושב שזה עד 4, אם אני לא טועה, אבל אני לא זוכר במדויק.

דולב: אם אני זוכר נכון זה 1 עד 4.

דולב: אחר כך זה יורד באופן הדרגתי.

חמד עמאר: אתה בטוח בנתון שאתה נותן, 1 עד 4?

דולב: לא.

ניסן סלומינסקי: אני חושב שדזה 1 עד 2.

דולב: אני חושב שזה יותר מ-1 ו-2.

דולב: אני לא סגור אם זה 3 או 4.

דולב: אני חושב שזה 4.

חמד עמאר: ממתי הם לא משתתפים?

חמד עמאר: כמה שנים הם לא משתתפים?

דולב: זה היה לפני.

חמד עמאר: אני מכיר את הנושא הזה.

דולב: שיעור ההשתתפויות בכל סוגי הפרויקטים הוא אותו דבר.

דולב: אחר כך יש השתתפות של תשעים אחוזים, אחר כך שמונים אחוזים והכי מעט שמשרד התחבורה משתתף זה שבעים אחוזים.

עיסאווי פריג': יש לי שתי שאלות.

עיסאווי פריג': השאלה הראשונה היא איך זה קרה שהפרויקטים הצטברו?

עיסאווי פריג': אמרת שיש מאות פרויקטים.

עיסאווי פריג': איך הצטברו מאות פרויקטים בסוף השנה?

עיסאווי פריג': השאלה השנייה היא מה סך הפרויקטים שמשרד התחבורה עשה עבור הרשות מתחילת השנה?

ניסן סלומינסקי: אנחנו מדברים על הרשות לבטיחות בדרכים ולא על משרד התחבורה.

דולב: זה תקציב לבטיחות בדרכים.

חמד עמאר: זה לשפר מעקות, מעברי חציה וכולי.

עיסאווי פריג': אני יודע.

עיסאווי פריג': אני יודע מה אני שואל.

דולב: קודם כל, אנחנו מדברים כאן על תקציב של הוצאה, תקציב מזומן שמועבר בגין פרויקטים שרובם, אם לא כולם, כבר ניתנה התחייבות לרשויות המקומיות וחלקם כבר בביצוע.

דולב: זה אומר שעכשיו בעצם הרשות לבטיחות מעבירה את הכסף המזומן שאמור לממן את התשלומים השוטפים.

חמד עמאר: אבל זה תמורת קבלות.

דולב: בוודאי.

דולב: הם מראים חשבונות ויש חברת בקרה.

חמד עמאר: לכן זה מסתדר לך כך.

חמד עמאר: זה תמורת קבלות.

ניסן סלומינסקי: זה לא כסף חדש אלא כסף שנמצא בתקציב של הרשות הלאומית לבטיחות בדרכים שמעבירה לקבלן ובמקרה הזה הקבלן הוא משרד התחבורה.

דולב: נכון.

עיסאווי פריג': אתה לא ענית לי לשאלה.

עיסאווי פריג': אני מבקש ממך, אני ממש מתחנן.

עיסאווי פריג': אני שאלתי שאלה פשוטה ועכשיו אתה ענית באופן שונה מזה שהתחלת.

עיסאווי פריג': מה סך הכסף שמשרד התחבורה עשה עבור הרשות הלאומית לבטיחות בדרכים?

עיסאווי פריג': הכסף שאתה מבקש עכשיו, אתה אומר שהוא למזומן.

עיסאווי פריג': כמה כסף עבר חוץ מזה מתחילת השנה?

דולב: מהרשות לבטיחות?

דולב: אפס.

עיסאווי פריג': משרד התחבורה עשה פרויקטים עבור הרשות?

דולב: עשה פרויקטים עבור הרשות.

עיסאווי פריג': בכמה כסף זה הסתכם?

ניסן סלומינסקי: לא זה הנושא.

עיסאווי פריג': זה הנושא.

ניסן סלומינסקי: לא.

ניסן סלומינסקי: כאן מדובר על הרשות לבטיחות בדרכים.

עיסאווי פריג': מי עושה את העבודה?

ניסן סלומינסקי: משרד התחבורה הוא רק הקבלן.

חמד עמאר: לא.

חמד עמאר: בנושא הזה המועצות המקומית הן הקבלן.

ניסן סלומינסקי: לא.

ניסן סלומינסקי: התקציב הוא של הרשות הלאומית לבטיחות.

ניסן סלומינסקי: הוא אמר לך שמהרשות לבטיחות בדרכים – לא.

עיסאווי פריג': חיכינו לסוף שנה כדי להעביר להם 120 מיליון שקלים עבור פרויקטים שהתחילו אתם במהלך השנה.

דולב: חלקו של הכסף למיטב ידיעתי שולם בינתיים בחריגה ממשרד התחבורה.

עיסאווי פריג': אז שולם.

דולב: תחת הידיעה שהכסף יועבר מהרשות.

סתיו שפיר: אין כאן מישהו ממשרד התחבורה.

סתיו שפיר: אני רוצה לשאול אותך שאלה.

סתיו שפיר: אנחנו מדברים כאן על קיצוץ בתקציב.

סתיו שפיר: אתה אומר שזה לא קיצוץ אבל העברה תקציבית מתוך התקנה של הרשות הלאומית לבטיחות בדרכים.

דולב: כן.

סתיו שפיר: הבעיה הכי גדולה היום שגורמת לחוסר בטיחות בדרכים ולמוות בתאונות דרכים ולפציעות קשות היא חוסר בתחבורה ציבורית.

סתיו שפיר: בעולם המערבי משקיעים פי שבע באזרח בתחבורה ציבורית מאשר משקיעים בישראל.

סתיו שפיר: בתקציב האחרון – והלוואי שהיה כאן נציג של משרד התחבורה – של 2015, הצעת התקציב כוללת קיצוץ של 24 אחוזים בתחבורה ציבורית.

סתיו שפיר: לפני ארבעה חודשים אנחנו כאן בהעברה תקציבית התבקשנו ונאלצנו לקצץ – אני התנגדתי אבל הוועדה קיצצה – 125 מיליון שקלים בתחבורה הציבורית.

סתיו שפיר: אתה מבין למה הדבר הזה הוא קצת מוזר.

דולב: כן, אבל הנתונים לא נכונים.

דולב: זאת אומרת, הם נכונים - - -

סתיו שפיר: אלה הנתונים בתקציב.

דולב: נכון.

דולב: הנתונים בתקציב הם נכונים אבל הם לא משקפים את מה שאת מנסה לומר.

דולב: אני אסביר.

דולב: תקציב פיתוח התחבורה הציבורית לשנת 2015 כולל מקורות מימון חוץ-תקציביים שלא היו קיימים בשנת 2014 שעיקרם שימוש בקרן חוץ-תקציבית שקיימת ברכבת ישראל, מה שנקרא קרן המע"מ, ובעיקר גיוס איגרות חוב בהיקף של כמיליארד שקלים על ידי רכבת ישראל.

דולב: לכן זה לא מופיע כחלק מתקציב המדינה.

סתיו שפיר: רכבת ישראל הולכת לקבל מקורות תקציביים נפרדים לתקציב?

דולב: נכון.

סתיו שפיר: והם מקורות בטוחים?

דולב: הם מקורות שאני יודע שהממשלה מאוד מגויסת, כולל רשות החברות, כולל משרד האוצר, כולל משרד התחבורה כדי לוודא שהמקורות האלה יגיעו.

סתיו שפיר: מה זה לוודא שהמקורות האלה יגיעו?

סתיו שפיר: יש מצב שרכבת ישראל תישאר ללא מקורות.

דולב: אני חושב שזה תרחיש מאוד מאוד בלתי סביר.

ניסן סלומינסקי: בואי נתרכז ברשות הלאומית לבטיחות בדרכים.

סתיו שפיר: מה זה משנה לבטיחות בדרכים אם אין תחבורה ציבורית?

ניסן סלומינסקי: אני לא רוצה לדון על משרד התחבורה.

סתיו שפיר: הוא מדבר כאן על כך שמקצצים בתקציב התחבורה - - -

ניסן סלומינסקי: לא.

סתיו שפיר: תן לו להסביר.

סתיו שפיר: למה אתה מגן עליו?

ניסן סלומינסקי: אני לא מגן על אף אחד אבל אני לא רוצה להתחיל לדון עכשיו על משרד התחבורה.

סתיו שפיר: אבל על זה אנחנו מדברים.

ניסן סלומינסקי: ההעברה היא מרשות לבטיחות בדרכים.

סתיו שפיר: מתקציב התחבורה.

ניסן סלומינסקי: לא.

ניסן סלומינסקי: זה התקציב שלה.

סתיו שפיר: תן לו בבקשה לדבר.

דולב: תקציב פיתוח התחבורה הציבורית בפועל, כמה יצא בפועל לפיתוח תחבורה ציבורית בשנה הבאה, יהיה גדול להערכתנו במאתיים מיליון שקלים.

סתיו שפיר: מה זה להערכתנו?

סתיו שפיר: זה לא מופיע בתקציב.

סתיו שפיר: בתקציב המדינה שהכנסת הצביעה עליו יש קיצוץ של 24 אחוזים.

דולב: לא.

דולב: לא נכון.

סתיו שפיר: קיצוץ שבהסברים הוא מופנה לפיתוח כבישים.

ניסן סלומינסקי: סתיו, בבקשה.

סתיו שפיר: סליחה, אתה הפכת להיות העוזר שלהם?

ניסן סלומינסקי: אני לא העוזר.

ניסן סלומינסקי: אני לא רוצה שנמשוך את זה כל פעם לתקציבים שלא רלוונטיים.

סתיו שפיר: אבל זאת השאלה.

ניסן סלומינסקי: זאת לא השאלה.

ניסן סלומינסקי: יש תקציב ייחודי לרשות לבטיחות בדרכים.

ניסן סלומינסקי: זה תקציב שלה ורק משם זה עובר לצורך הנושא הזה.

סתיו שפיר: כשהעברנו העברה תקציבית לאוטובוסים בשטחים, היה מאוד חשוב לך נושא התחבורה הציבורית.

ניסן סלומינסקי: חשוב לי אבל זה לא הדיון כרגע.

סתיו שפיר: אנחנו מדברים על תחבורה ציבורית בכל רחבי הארץ.

ניסן סלומינסקי: אבל זה לא הדיון כרגע.

סתיו שפיר: זאת השאלה כאן.

ניסן סלומינסקי: לא.

ניסן סלומינסקי: זה לא הדיון כרגע.

סתיו שפיר: הוא לא מפרט לנו את הפרויקטים אליהם עובר הכסף.

ניסן סלומינסקי: מה זה קשור?

ניסן סלומינסקי: יש לך כאן.

סתיו שפיר: אם הקשבת לו היית שומע שהוא אומר - - -

ניסן סלומינסקי: הקשבתי לו אבל זה לא קשור.

סתיו שפיר: יש מקורות תקציבים אחרים שהם לא בתקציב המדינה.

דולב: שמופיעים בחוברת תקציב המדינה.

סתיו שפיר: אשר דולב אומר שהמקורות התקציביים האלה, הם לא בטוחים.

סתיו שפיר: המקורות התקציביים לא בטוחים.

סתיו שפיר: יכול להיות שלאזרחי ישראל תהיה תחבורה ציבורית עוד פחות טובה מכפי שיש להם היום.

דולב: לא.

סתיו שפיר: אז תסביר בבקשה.

סתיו שפיר: אני רוצה את תשובתו.

ניסן סלומינסקי: את רוצה אבל אני לא רוצה.

סתיו שפיר: אני רוצה את תשובתו.

סתיו שפיר: תן לו לענות.

סתיו שפיר: אמרת שאנחנו לא עושים כאן מסחרה פוליטית.

ניסן סלומינסקי: נכון, אבל זה מה שאת עושה.

סתיו שפיר: מסחרה פוליטית?

סתיו שפיר: אני מרוויחה משהו מרכבת ישראל?

ניסן סלומינסקי: כן.

ניסן סלומינסקי: את מרוויחה.

סתיו שפיר: אני מרוויחה שתהיה תחבורה ציבורית טובה לאזרחי ישראל.

ניסן סלומינסקי: מה זה קשור להעברה הזאת?

סתיו שפיר: זה קשור כי אין כאן טעם לדבר על הרשות הלאומית לבטיחות בדרכים - - -

ניסן סלומינסקי: לך אין טעם אבל יש העברה מהרשות.

ניסן סלומינסקי: אל תעבירי את זה לכל מיני נושאים אחרים.

סתיו שפיר: אני רוצה להבין.

סתיו שפיר: הוא התחיל להגיד.

סתיו שפיר: תן לו לסיים את הדברים.

ניסן סלומינסקי: לא.

ניסן סלומינסקי: גמרנו.

ניסן סלומינסקי: הוא הסביר.

סתיו שפיר: תן לו לסיים את מה שהוא התחיל לומר.

ניסן סלומינסקי: הוא הסביר את הדברים.

ניסן סלומינסקי: מספיק.

סתיו שפיר: לא.

ניסן סלומינסקי: אני לא אתן לך לגלוש.

סתיו שפיר: תן לו לסיים את מה שהוא התחיל לומר.

סתיו שפיר: אשר, אני רוצה לשמוע את התשובה.

סתיו שפיר: גם עיסאווי רוצה לשמוע את התשובה המלאה של אשר.

סתיו שפיר: אני בטוחה שגם בועז טופורובסקי שאכפת לו מאוד ועושה הרבה מאוד למניעת תאונות דרכים, רוצה לשמוע את התשובה.

סתיו שפיר: גם לו אכפת מתחבורה ציבורית.

ניסן סלומינסקי: אם תתחילי כך, את יודעת לאן זה יגיע.

ניסן סלומינסקי: עיסאווי, בבקשה.

עיסאווי פריג': כשהתחלנו את הדיון אמרנו שאנחנו נהיה הוגנים וננהג על פי מה שצריך.

עיסאווי פריג': לדעתי הרגישות שיש לנו כלפי הרשות הלאומית לבטיחות בדרכים אומרת שצריך לתת כי זה מחייב, אבל מצד שני להעברה הזאת אין משמעות.

עיסאווי פריג': הכסף כבר עבר.

ניסן סלומינסקי: לא.

עיסאווי פריג': הוא אמר.

ניסן סלומינסקי: הוא לא עבר.

עיסאווי פריג': ניסן, אתה לא יודע.

עיסאווי פריג': הוא יודע יותר טוב ממך.

דולב: יש עוד תשלומים לשלם.

עיסאווי פריג': אתה רואה?

עיסאווי פריג': לפי מיטב ידיעתי יש עוד תשלומים לשלם.

עיסאווי פריג': כל ההתנהלות הזאת עושה מאתנו מסחרה.

עיסאווי פריג': לכן אני לא שלם עם כל ההתנהלות הזאת.

עיסאווי פריג': תשתנו.

עיסאווי פריג': תתחילו להתייחס לפורום הזה קצת יותר ברצינות.

סתיו שפיר: זה לא שהם לא מתייחסים ברצינות.

סתיו שפיר: הוא היה באמצע הסברים לי את הדברים אבל ניסן עצר אותו.

סתיו שפיר: ניסן הפך לעוזר של האוצר.

ניסן סלומינסקי: חמד קיבל רשות דיבור.

סתיו שפיר: מאוד נוח לך היום כי את אף אחד במדינה לא מעניין מה קורה בוועדת כספים כי כולם מתעניינים רק בבחירות אבל מה שקורה עכשיו בוועדת כספים זה שיסחטו מכאן עד השקל האחרון למטרות פוליטיות ויאפשרו קיצוצים מטורפים בתקציבים שלציבור מאוד אכפת מהם.

ניסן סלומינסקי: התחלנו עם ההצגה.

סתיו שפיר: אני רוצה לקבל על זה תשובות.

סתיו שפיר: מה אכפת לך?

סתיו שפיר: לאן אתה ממהר?

ניסן סלומינסקי: יש העברה שאני רוצה להעביר אותה ואני לא רוצה לדון עכשיו במשרד התחבורה.

סתיו שפיר: איזה העברה?

ניסן סלומינסקי: הרשות לבטיחות בדרכים.

סתיו שפיר: אתה רוצה לקצץ לה 120 מיליון שקלים?

ניסן סלומינסקי: לא רוצה לקיים עכשיו דיון על משרד התחבורה.

סתיו שפיר: אתה רוצה לקצץ לרשות הלאומית לבטיחות בדרכים 120 מיליון שקלים?

סתיו שפיר: זה מה שדחוף לך.

<קריאה: זה לא קיצוץ.

<קריאה: זה ביצוע תקציב.

ניסן סלומינסקי: נמשיך.

ניסן סלומינסקי: חבל על הזמן.

חמד עמאר: חברים, אני מכיר את הנושא כל כך טוב.

חמד עמאר: אני הייתי במשרד התחבורה ואני מכיר את הנושא.

חמד עמאר: גם הייתי חבר מועצת העיר והייתי אחראי על נושא הבטיחות בישובים.

חמד עמאר: הכסף הזה מועבר כל שנה מהרשות הלאומית לבטיחות בדרכים למשרד התחבורה לביצוע.

חמד עמאר: ה-120 מיליון שקלים האלה, ילכו למועצות המקומיות שביצעו עבודה.

חמד עמאר: זה אומר לעשות כיכרות, לעשות מעקות ליד בתי ספר, לעשות מעברי חציה לילדים.

חמד עמאר: זה כסף שמאוד חשוב שאנחנו נעביר אותו היום כי אותן מועצות ביצעו והעבירו את הקבלות.

עיסאווי פריג': מה זה קשור לוויכוח?

סתיו שפיר: שיגיד שזה לזה, אבל זה לא לזה.

דולב: זה לזה בדיוק.

סתיו שפיר: תגיד כמה.

סתיו שפיר: ביקשתי ממך מראש שתעביר את כל הרשימה של הפרויקטים.

סתיו שפיר: למה אתה לא מעביר אותה?

דולב: לפרויקטים שנבחרו על ידי משרד התחבורה.

חמד עמאר: הכסף הזה צריך לעבור.

דולב: אנשי המקצוע והמהנדסים בחרו את הפרויקטים האלה בהתאם לכמות תאונות הדרכים וקירבה למוסדות חינוך.

דולב: אלה הקריטריונים.

דולב: להערכתי יש פרויקטים כמעט בכל רשות מקומית בארץ, אם לא בכולן.

סתיו שפיר: תסיים בבקשה את מה שהתחלת להגיד קודם על המקורות התקציביים של התחבורה הציבורית.

דולב: לא כשהיושב ראש אומר לי לא להמשיך.

סתיו שפיר: היושב ראש לא אומר לך כלום.

סתיו שפיר: אתה יכול לדבר.

ניסן סלומינסקי: לא.

ניסן סלומינסקי: ביקשתי ממך לעצור כאן.

סתיו שפיר: למה אתה מונע ממנו לתת לי את התשובה?

ניסן סלומינסקי: אמרתי לך שאני לא רוצה.

ניסן סלומינסקי: את תנסי עכשיו לעשות כל דבר.

סתיו שפיר: כדי לקבל תשובות.

סתיו שפיר: כן.

ניסן סלומינסקי: לא לקבל תשובות.

ניסן סלומינסקי: זה לא דיון עכשיו - - -

סתיו שפיר: זה התפקיד שלי.

ניסן סלומינסקי: לא, זה לא התפקיד שלך.

סתיו שפיר: התפקיד שלי הוא לקבל מהם תשובות רציניות.

סתיו שפיר: זה התפקיד שלי.

סתיו שפיר: ואגב, זה גם התפקיד שלך.

ניסן סלומינסקי: לא.

ניסן סלומינסקי: התפקיד שלי לא על כל נושא מכאן לעבור לכל המשרד כולו ולהתחיל לדבר על כל המשרד.

סתיו שפיר: זה לא כל המשרד כולו.

סתיו שפיר: אנחנו מדברים על תאונות דרכים.

סתיו שפיר: זה הנושא.

ניסן סלומינסקי: אותך מעניין זה, את השני יעניין משהו אחר בתחבורה ואת השלישי יעניין משהו אחר.

סתיו שפיר: בועז, פתאום לא מעניין אותך תאונות דרכים?

בועז טופורובסקי: יש לי שאלה קטנה.

ניסן סלומינסקי: רבותיי, מי בעד לאשר את פנייה מספר 264?

סתיו שפיר: לבועז יש שאלה.

בועז טופורובסקי: הרשות מסכימה לזה?

דולב: ודאי.

ניסן סלומינסקי: מי בעד?

ניסן סלומינסקי: בעד – 4

ניסן סלומינסקי: פנייה מספר 264 אושרה

ניסן סלומינסקי: ההעברה אושרה.

סתיו שפיר: רביזיה.

סתיו שפיר: כדי לקבל את התשובה מאשר שהוא ניסה לתת לי אבל היושב ראש לא מסכים.

עיסאווי פריג': לא קיבלנו תשובות.

ניסן סלומינסקי: קיבלת תשובות על הכול.

סתיו שפיר: לא.

סתיו שפיר: אני לא קיבלתי.

סתיו שפיר: לא קיבלתי את הרשימה של הפרויקטים ולא קיבלתי תשובות.

ניסן סלומינסקי: תאמין לי שגם בועז וגם אני לא מתים להעביר לישראל כץ אבל זה לא ישראל כץ אלא זה בטיחות בדרכים.

סתיו שפיר: לא קיבלתי תשובות.

סתיו שפיר: זאת לא בטיחות בדרכים.

סתיו שפיר: בטיחות בדרכים זאת תחבורה ציבורית.

סתיו שפיר: מה שקורה כאן זה שהוא ניסה להגיד לי עכשיו שאין להם באמת מקורות תקציביים בטוחים לתחבורה ציבורית.

דולב: לא נכון.

ניסן סלומינסקי: עזוב.

ניסן סלומינסקי: ביקשתי ממך לא לדבר על אלמנטים שקשורים למשרד התחבורה.

סתיו שפיר: בדיוק.

סתיו שפיר: מנעת ממנו ולכן אני מגישה רביזיה.

סתיו שפיר: אני רוצה לקבל תשובה מלאה למה קורה לתחבורה הציבורית.

ניסן סלומינסקי: בסדר.

ניסן סלומינסקי: הגשת.

ניסן סלומינסקי: פנייה מספר 308.

ניסן סלומינסקי: משרד הרווחה.

<גיא הרמתי: הפנייה מיועדת לתוספת של 14 תקנים למשרד הרווחה.

<גיא הרמתי: זה נועד לקלוט עובדי מחשוב במערך המחשוב.

משה גפני: איך קולטים את העובדים האלה?

<גיא הרמתי: בנוהל הרגיל, דרך הנציבות.

משה גפני: יש העדפה מתקנת לערבים?

משה גפני: לנשים?

עיסאווי פריג': ולחרדים?

<גיא הרמתי: במקרה הזה לא.

עיסאווי פריג': אין לכם העדפה מתקנת?

<גיא הרמתי: במקרה הזה לא כי אלה עובדים שעד לרגע זה הועסקו דרך החברה החיצונית.

ניסן סלומינסקי: עובדי קבלן?

<גיא הרמתי: לא עובדי קבלן.

<גיא הרמתי: דרך חברה של מערכות מידע.

ניסן סלומינסקי: ועכשיו אתם קולטים אותם כעובדים.

<גיא הרמתי: כן.

עיסאווי פריג': יש רפורמה מיוחדת במחשוב במשרד?

<גיא הרמתי: לא.

עיסאווי פריג': למה זה צץ עכשיו?

<גיא הרמתי: זאת איזושהי הסכמה בין עובדי המחשוב למדינה בעקבות עתירה.

סתיו שפיר: אתם מעבירים אותם להעסקה ישירה?

<גיא הרמתי: כן.

סתיו שפיר: יפה מאוד.

ניסן סלומינסקי: מי בעד אישור פנייה מספר 308?

ניסן סלומינסקי: בעד – רוב

ניסן סלומינסקי: פנייה מספר 308 אושרה

ניסן סלומינסקי: הפנייה אושרה.

סתיו שפיר: מתי הם עוברים להעסקה ישירה?

<גיא הרמתי: זה בתהליכים.

<גיא הרמתי: אני לא יודע מתי זה יקרה, אבל זה עניין של תהליכים, לא של הסכמה.

<גיא הרמתי: הסכמה כבר ניתנה.

ניסן סלומינסקי: פניות מספר 310 ו-317.

ניסן סלומינסקי: משרד הכלכלה.

<נועם שטרן: רפרנט תעשייה ומסחר באגף התקציבים.

<נועם שטרן: הפנייה נועדה לתוספת של שבעים מיליון שקלים בהוצאה למימון הרשאות משנים קודמות ומהשנה הנוכחית, ולתוספת של 25 מיליון שקלים בהרשאה להתחייב לצורך מסירה של אזורי התעשייה נאות חובב ועמק שרה בבאר-שבע לרשויות.

<נועם שטרן: כמו כן יש כאן שינויים פנימיים, הסטה מרזרבה תוך יישום החלטות ממשלה שאני יכול לפרט לגביהן.

ניסן סלומינסקי: כן.

ניסן סלומינסקי: תפרט.

<נועם שטרן: 2,950 אלפי שקלים לתמיכה בהקמת מינהלות באזורי תעשייה במגזר המיעוטים לפי החלטת ממשלה 1539.

<נועם שטרן: 5.5 מיליון שקלים לפיתוח אזור תעשייה בטייבה לפי החלטת ממשלה 1298.

<נועם שטרן: 2,5 מיליון שקלים להקמת תחנה להגברת לחץ המים במערכות צנרת מתאימות באזור התעשייה בשדרות בהתאם להחלטת ממשלה 1846.

<נועם שטרן: 721 אלף שקלים לפיתוח מרכז תרבות בית אלישבע ו-400 אלף שקלים לפיתוח אזורי תעשייה במגזר הערבי לפי החלטת ממשלה 4193.

סתיו שפיר: אני רוצה להבין משהו לגבי שלושת ההעברות האלה של משרד הכלכלה.

סתיו שפיר: בהעברה אחת אתם כותבים שאתם רוצים להוסיף כסף, 62 מיליון שקלים לתמיכות בעסקים קטנים ובינוניים.

סתיו שפיר: בשתי העברות אחרות אתם מורידים מהתקנות של עסקים קטנים ובינוניים.

<דוד שטיינמיץ: התוספת היא כהרשאה.

<נועם שטרן: ההפחתה היא הפחתה של הוצאה.

<נועם שטרן: במסגרת ניהול התקציב במשרד יש יחידות שמתוקצבות בהרשאה להתחייב.

<נועם שטרן: זאת אומרת שעל סמך אותה הרשאה הם יכולים להתחייב לפרויקטים חדשים.

סתיו שפיר: מהי הנוסחה של ניהול הסיכונים?

<נועם שטרן: אני כבר אסביר.

<נועם שטרן: יש מזומן שהוא בעצם מממן את אותה הרשאה, גם הרשאה שניתנה בשנים קודמות וגם הרשאה של אותה שנה.

<נועם שטרן: התקצוב הוא בהתאם להערכה של המשרד שבחלק מהיחידות מתקצבים בחסר כיוון שיודעים לפי ניסיון של שנים קודמות שהרבה פעמים הביצוע הוא יותר נמוך.

סתיו שפיר: לפי מה מחליטים איך מתקצבים פרויקט בחסר?

<נועם שטרן: זה לא פרויקט מסוים.

<נועם שטרן: זה לפי יחידות.

סתיו שפיר: מה זאת אומרת לפי יחידות?

<נועם שטרן: ביצוע של שנים קודמות.

<נועם שטרן: זאת אומרת, יחידות שאנחנו רואים שהיו בהן בשנים קודמות עודפים גדולים, זאת אומרת שהם לא ביצעו את התקציב, התקצוב הוא יותר חסר.

סתיו שפיר: ניהול סיכונים של כל פרויקט הוא לפי אותה נוסחה?

<נועם שטרן: ניהול הסיכונים הוא לא ברמה של פרויקט.

<נועם שטרן: ניהול הסיכונים הוא ברמה של כל התקציב שמממן.

סתיו שפיר: כל הפרויקטים ביחד.

סתיו שפיר: לכן אני שואלת.

סתיו שפיר: האם כל פרויקט מבחינת

סתיו שפיר: כם הוא שווה ערך ואתם אומרים לתקצב אותו בשליש, את כל הפרויקטים, רוחבית?

סתיו שפיר: או שכל פרויקט וניהול הסיכונים הייחודי לו.

<נועם שטרן: לא.

<נועם שטרן: זה רוחבית לגבי כל הפעילות של משרד הכלכלה.

<נועם שטרן: השנה למשל תוקצב במלואו לפי הערכה בסוכנות לעסקים קטנים ובינוניים שבסופו של דבר הביצוע הצפוי הוא נמוך יותר ולכן אנחנו מעבירים את התקציב למינהל אזורי פיתוח שבו הביצוע הוא יותר גבוה.

סתיו שפיר: כמו שאנחנו יודעים, יש הרבה מאוד מקומות ואני אומר לך מה אני דואגת.

סתיו שפיר: יש הרבה מאוד פרויקטים – ואנחנו רואים את זה בהרבה משרדים ולאו דווקא במשרד שלכם – שהם פרויקטים שלא עובדים בכלל ומשמשים כקופות כאלה שבסוף השנה אפשר לקחת מהן ולומר שאלה עודפים ולהעביר למשרד אחר.

סתיו שפיר: שנית, יש כל מיני פרויקטים שנראה שאין מאחוריהם משוואה של ניהול סיכונים שבאמת חשבו עליה מראש אלא איזשהו ניהול סיכונים כללי שאומר שרוב הסיכויים שרוב הפרויקטים האלה ביחד לא יתממשו ולכן נתקצב את כולם באיקס אחוזים ממה שמגיע לכל הפרויקט ואז מה שקורה זה שגם פרויקטים שכן יכולים לעבוד מהר, לא מקבלים את הכסף שלהם בזמן.

<דוד שטיינמיץ: אני יכול להסביר.

סתיו שפיר: אני אשמח.

<דוד שטיינמיץ: יש לנו הרבה פרויקטים.

<דוד שטיינמיץ: למשל, ניקח את הרשות לעסקים קטנים.

<דוד שטיינמיץ: הרשות לעסקים קטנים עובדת לפי הרשאה להתחייב.

<דוד שטיינמיץ: כלומר, גם אם אני אשים – סתם, לדוגמה – אלף שקלים הרשאה להתחייב ומיליארד שקלים מזומן, אני יכול להתחייב רק על אלף שקלים.

<דוד שטיינמיץ: המזומן שיש בסעיפים האלה, מממן התחייבויות עבר.

<דוד שטיינמיץ: גם אם אני אשים שם מאה מיליון שקלים מזומן לשנה להתחייבויות עבר ועשו חמישים, הוא יכול בשקט לקחת את החמישים כי אין לי מה לעשות אתו.

<דוד שטיינמיץ: התקציב הנוכחי השנה הוא הרשאה להתחייב.

<דוד שטיינמיץ: כאן, ברשות לעסקים קטנים יש עכשיו תוספת תקציב של שישים ומשהו מיליון שקלים שאנחנו מתחייבים לדברים חדשים שבבוא העת האוצר יצטרך להעביר לנו מזומנים.

<דוד שטיינמיץ: בין אם יש עכשיו בתקציב מזומן ובין אם לא, אם צריך לקחת או לא, זאת מחויבות אוצרית לקחת.

<דוד שטיינמיץ: כלומר, ברגע שלקחו כאן, זה סימן שהיה שם כנראה בשנה מסוימת בתשלומים עודף של מזומנים שהוא לקח אותם.

<דוד שטיינמיץ: אין שום פגיעה באף פרויקט .

סתיו שפיר: למה בכלל להשתמש בתקצוב מזומן?

<דוד שטיינמיץ: כי צריך לתקצב.

סתיו שפיר: למה צריך מזומן?

סתיו שפיר: אם הכול בהרשאת להתחייב.

ניסן סלומינסקי: אבל ברגע מסוים צריכים לממש את זה.

<דוד שטיינמיץ: התחייבויות של שנה שעברה יצאו עכשיו ואני צריך לשלם עליהן.

סתיו שפיר: נכון, ולכן הנקודה שלי היא שאם אתם מראש לא מתקצבים פרויקט מסוים כי האוצר החליט - - -

<דוד שטיינמיץ: אנחנו לא יודעים כמה בפועל אנחנו צריכים.

סתיו שפיר: אני אגיד לך על מה אני מבססת את ההנחה הזאת.

סתיו שפיר: משרד האוצר, בתגובה לעתירה שאני הגשתי נגדו, כתב - באחת מהקטיגוריות בניסיון להסביר את מערך ההעברות התקציביות - שנוהל חישוב הסיכונים שלו מבוסס על איזושהי נוסחה מתמטית שאומרת שאם יש חמישים פרויקטים למשרד, הסיכוי שכל חמישים הפרויקטים יתממשו הוא סיכוי של איקס אחוזים ולכן הם מממנים את הכול בסכום חלקי.

סתיו שפיר: זה היה נראה חישוב שלא ממש קשור לטיב הפרויקטים, למשמעות שלהם, לסיכויי ההתממשות האמיתיים שלהם ולכן אני שואלת את השאלות האלה.

<דוד שטיינמיץ: אנחנו מקבלים בדיוק את המזומנים שאנחנו צריכים.

<דוד שטיינמיץ: אם חסר, זאת מחויבות אוצרית.

<דוד שטיינמיץ: אם יש שם עודף, מצדי שישאיר את הכסף כי בלאו הכי אין מה לעשות אתו, זה יעבור לנו בעודפים לשנה לאחר מכן אם נצטרך.

<דוד שטיינמיץ: בקטעים האלה של הרשאה להתחייב, כשהוא מעביר עודפים של מזומנים, אין משמעות מבחינת תוספת תקציב.

<דוד שטיינמיץ: מבחינתי יש כאן תוספת משמעותית של 62 מיליון שקלים שאנחנו אספנו.

סתיו שפיר: ואז יש הוצאה של 31 מיליון שקלים.

ניסן סלומינסקי: רבותיי, מי בעד לאשר את פניות 310 ו-317?

ניסן סלומינסקי: בעד – רוב

ניסן סלומינסקי: פניות מספר 310 ו-317 אושרו

ניסן סלומינסקי: הפניות אושרו.

ניסן סלומינסקי: פנייה מספר 318.

משה גפני: זה משרד השיכון.

ניסן סלומינסקי: כך כתוב.

<יובל טלר: הפנייה נועדה לתקצוב הרשאה להתחייב סך של 376 מיליון שקלים בתקציב משרד הבינוי שעיקרם תקצוב של הרשאה להתחייב בסך 140 מיליון שקלים לעבודות פיתוח במגזר העירוני.

משה גפני: לפני כן, אני רוצה לדעת האם השר הוא בעד מע"מ אפס או לא?

בועז טופורובסקי: נמצא כאן המנכ"ל.

בועז טופורובסקי: אתה יכול לשאול אותו.

משה גפני: היועצים של יאיר לפיד הכשילו אותו עם מע"מ אפס.

ניסן סלומינסקי: יובל, אני מבקש לא להקריא לנו אלא להסביר כי לקרוא גם אנחנו יודעים.

<יובל טלר: תקצוב ההרשאה בעבודות הפיתוח בסך של 227 מיליון נועד לביצוע עבודות במגזר העירוני כנגד הכנסות.

<יובל טלר: אלה פרויקטים שנועדו לעבודות פיתוח ושיווקים שביצע מינהל מקרקעי ישראל.

<יובל טלר: בנוסף, תקצוב הרשאה להתחייב בסך 140 מיליון שקלים לעבודות פיתוח במשקים סגורים.

<יובל טלר: משקים סגורים, היינו, בודות פיתוח שמתבצעות בישובים מסוימים בהם כלל ההכנסות מהישוב משמשות לביצוע עבודות באותו ישוב.

ניסן סלומינסקי: מי אלה הישובים האלה?

<יובל טלר: ראש העין, יבנה וחריש.

<יובל טלר: מדובר בחלקם בהשלמות כנגד שיווקים שבוצעו בעבר וחלקם מול שיווקים שיבוצעו בעתיד.

<יובל טלר: בנוסף, תקצוב הרשאה להתחייב בסך עשרים מיליון שקלים.

ניסן סלומינסקי: רגע.

ניסן סלומינסקי: זה כסף של האנשים עצמם?

<יובל טלר: כן, כנגד הכנסות משיווקים.

ניסן סלומינסקי: זאת אומרת, למעשה זה כסף של אנשים שעכשיו המשרד מחזיר להם.

<בן אליהו: לא, לא מדויק.

<בן אליהו: במקום שאנחנו עושים פיתוח מראש, אנחנו עושים את הפיתוח.

<בן אליהו: אחר כך אנשים שקונים את המגרש, הפיתוח בעצם הוא החזר.

<בן אליהו: זה המימון.

<יובל טלר: עשרים מיליון שקלים, מתוכם חמישה מיליון שקלים מיועדים לביצוע עבודות תכנון, ארבעה מיליון שקלים מיועדים לביצוע עבודות פיתוח ועוד כעשרה מיליון שקלים שמיועדים להשתתפות בבנייה ובשיפוץ של מוסדות ציבור מתוכם כחמישה וחצי מיליון שקלים למימוש החלטת ממשלה 1965 למיגון ובנייה של מוסדות ציבור ביישובי עוטף עזה.

סתיו שפיר: עם כל הכבוד, את ההסבר הזה אנחנו יודעים לקרוא לבד.

<אסנת קמחי: החלטת הממשלה היא 9.6 מיליון שקלים והשנה 5.350 מיליון מתוכה.

אלעזר שטרן: אתה אומר עוטף עזה – אנחנו בעד.

סתיו שפיר: איפה 15 מיליון השקלים האחרים?

<יובל טלר: אני אסיים את ההצגה.

סתיו שפיר: אנחנו יודעים לקרוא את המסמך.

סתיו שפיר: אנחנו רוצים להבין לאיזה ישובים זה עובר כמו ששאלנו מראש ועניתם לנו רק על המגזר העירוני ועל חלק ממוסדות הציבור.

<יובל טלר: נמצאת אתנו אסנת קמחי שיכולה להתייחס.

<אסנת קמחי: תכנון במגזר הכפרי.

<אסנת קמחי: החמישה מיליון שקלים תוספת – אני מקריאה את התכנית שהמנכ"ל אישר לפני כמה ימים – נוב, אומן, גונן, סאסא, מסד, מטולה, מסדה, הרדוף, מדרך עוז, אדמית, יערה, מנות, חצבה.

<אסנת קמחי: להמשיך?

סתיו שפיר: כן.

<אסנת קמחי: תפרח, צופר, כפר מימון, דורות, זיקים, נתיב העשרה, אובנת, בית הערבה.

<אסנת קמחי: עד כאן.

<אסנת קמחי: חמישה מיליון שקלים.

סתיו שפיר: זה חמישה מיליון שקלים, אבל יש כאן עשרים.

<אסנת קמחי: אני אגיד לגבי כל העשרים.

<אסנת קמחי: חמישה מיליון שקלים לתכנון, הקראתי כרגע.

<אסנת קמחי: 10.530 מיליון שקלים למוסדות ציבור, מתוכם 5.350 מיליון הולכים לעוטף עזה לפי החלטת ממשלה 1965.

סתיו שפיר: ולאן הולכים 4.7 מיליון?

<אסנת קמחי: ה-4.7 מיליון הנותרים, עוד אין לנו תכנית מסוכמת אבל הם ילכו לישובים שנמצאים בהרחבה באזורי עדיפות לאומית או במועצות אזוריות בדירוג חברתי כלכלי 1 עד 6.

סתיו שפיר: אבל אזורי עדיפות לאומית זה מקביל לדירוג חברתי כלכלי 1 עד 6?

<אסנת קמחי: זה לא או.

<אסנת קמחי: זה גם וגם.

<אסנת קמחי: זה רק חמישה מיליון שקלים.

סתיו שפיר: למה אתם לוקחים אותם עכשיו בסוף השנה?

סתיו שפיר: מה כבר תספיקו לעשות ב-2014?

<אסנת קמחי: אני מסכימה אתך.

<אסנת קמחי: לדעתנו היינו צריכים לקבל שלושים מיליון שקלים בתחילת השנה.

סתיו שפיר: למה נותנים לכם את זה עכשיו?

<אסנת קמחי: שאלה מצוינת.

סתיו שפיר: היו כאן אין ספור העברות למשרד השיכון.

סתיו שפיר: ישב כאן לא מזמן השר.

ניסן סלומינסקי: האוצר לצערי קצת עוצר אותם.

משה גפני: אפשר לשאול את השאלה הכי מקצועית האפשרית?

משה גפני: יש לך רוב או אין לך רוב?

ניסן סלומינסקי: יש לי.

<יובל טלר: בנושא הזה הוגשה בקשה למשרד האוצר לפני כחודש ולא מעבר לזה.

ניסן סלומינסקי: מי בעד?

סתיו שפיר: מה זאת אומרת מי בעד?

סתיו שפיר: רגע.

סתיו שפיר: ממש לא סיימנו.

סתיו שפיר: אין לכם תכנון לגבי החמישה מיליון האחרים.

סתיו שפיר: זאת אומרת שאתם עוד לא יודעים איפה זה יהיה.

סתיו שפיר: זה יהיה היכן שהוא באזורי עדיפות לאומית או אשכול 1 עד 6.

<אסנת קמחי: האגף מטפל ב-550 ישובים כפריים באזורי עדיפות לאומית.

<אסנת קמחי: הטיפול המרכזי של האגף הוא הרחבה של הישובים האלה.

<אסנת קמחי: ההרחבה של הישובים גוררת אחריה צרכים במבני ציבור קהילתיים.

סתיו שפיר: מצוין.

סתיו שפיר: אנחנו מכירים את החומר.

סתיו שפיר: אתם לא יודעים איזה ישובים.

<אסנת קמחי: לא.

<אסנת קמחי: עדיין לא.

סתיו שפיר: במה יהיה תלוי איזה ישובים יקבלו את זה?

<אסנת קמחי: ראשית, בסכום שיעמוד לרשותנו, ושנית, בקריטריונים ובדרישות של ראשי הרשויות.

<אסנת קמחי: נראה איך אנחנו מחלקים את החמישה מיליון שקלים האלה בין כולם.

סתיו שפיר: בין כולם?

סתיו שפיר: באופן שווה?

סתיו שפיר: לפי הצרכים?

<אסנת קמחי: יש מודל מסודר שאושר על ידי הלשכה המשפטית שלנו וחשב המשרד.

<אסנת קמחי: זה יחולק באופן שוויוני.

סתיו שפיר: 227 מיליון שקלים, גם כאן לא קיבלתי פירוט מלא האומר היכן הם מחולקים.

<יובל טלר: עניתי על זה.

<סימונה טסטה: ה-227 מיליון שקלים, העברנו לכם נתונים לתקציבים הגדולים שמיועדים לאתרים שיצאו לשיווק או שעוד מעט יוצאים לשיווק, אתרים מאוד גדולים.

סתיו שפיר: בית שמש, באר שבע, ירושלים, קריית גת, קריית מלאכי, כפר תבור וקריית מוצקין.

סתיו שפיר: אבל אלה התקציבים הגדולים.

<סימונה טסטה: נכון.

סתיו שפיר: לאיפה ילכו התקציבים הקטנים?

<סימונה טסטה: עוד מיליון וחצי שקלים לרשות העתיקות.

סתיו שפיר: לרשות העתיקות?

<סימונה טסטה: כן.

סתיו שפיר: מה הקשר?

<סימונה טסטה: גם רשות העתיקות מקבלת כדי לשחרר שטחים.

סתיו שפיר: איפה?

סתיו שפיר: איפה הם משחררים שטחים?

<סימונה טסטה: בכל אתר שאנחנו צריכים לשחרר שטח מרשות העתיקות.

<בן אליהו: מדובר במסגרת הרשימה שהועברה.

<סימונה טסטה: יש בפסגת זאב בירושלים, יש בבית שאן.

סתיו שפיר: אני אשאל אותך בצורה פשוטה.

סתיו שפיר: כמה מהסכום, מכל הסכומים שאתם מעבירים היום, הולכים להיות מושקעים מעבר לקו הירוק?

סתיו שפיר: בין אם זה באזורי עדיפות לאומית ובין אם זה לא.

<סימונה טסטה: בסך הכול - - -

סתיו שפיר: בסך כל הסכומים שאתם מעבירים.

ניסן סלומינסקי: לא.

ניסן סלומינסקי: מהסכום הזה שמדובר עליו כאן.

סתיו שפיר: כל מה שעובר.

סתיו שפיר: כל הסכומים.

סתיו שפיר: תקציבים קטינים או גדולים.

סתיו שפיר: כמה הולך להיות מושקע מעבר לקו הירוק?

<בן אליהו: אני אענה לה.

<סימונה טסטה: ירושלים היא מעבר לקו הירוק?

סתיו שפיר: ובמזרח ירושלים.

<בן אליהו: אני אענה.

ניסן סלומינסקי: תענה כי אני רוצה להצביע.

סתיו שפיר: זה טוב לך לפריימריס.

סתיו שפיר: מה אכפת לך?

<בן אליהו: רבותיי, תקציבי פיתוח הם תקציבים שבעצם התושבים משלמים אותם דרך הקבלנים.

<בן אליהו: כשעושים מכרז לקרקע, הקבלן משלם עבור הקרקע למינהל ועבור הפיתוח שהמדינה השקיעה בפיתוח למשרד השיכון.

<בן אליהו: זאת אומרת, זה לא תקציב שמושקע בעצם ונעלם אלא זה כסף שאמיתית בחלק מהמקרים אנחנו משווקים לפני שאנחנו מפתחים.

סתיו שפיר: ומה התשובה לשאלה שלי?

<בן אליהו: זה תלוי בכל פרויקט ופרויקט.

סתיו שפיר: כמה מהסכומים האלה, בהתאם לתלות בכל פרויקט ופרויקט, הולכים להיות מושקעים מעבר לקו הירוק ומזרח ירושלים?

<סימונה טסטה: מתוך ה-227 מיליון שקלים, שני מיליון.

<סימונה טסטה: לביתר עלית 800 אלף שקלים, בגבע בנימין מיליון ומאתיים אלף שקלים.

משה גפני: למה ביתר עלית 800 אלף שקלים?

<סימונה טסטה: זאת כרגע עבודת הפיתוח שנדרשת.

סתיו שפיר: ומתוך העשרים מיליון?

<סימונה טסטה: מה זה העשרים מיליון?

סתיו שפיר: ביצוע עבודות תכנון ופיתוח.

<אסנת קמחי: בתכנון, אפס.

<אסנת קמחי: בעוטף עזה, אפס.

<אסנת קמחי: בחברות המנהלות, אפס.

<אסנת קמחי: במוסדות ציבור, אני עוד לא יודעת.

<אסנת קמחי: זה מחולק שוויוני.

ניסן סלומינסקי: מי בעד אישור פנייה מספר 318?

סתיו שפיר: רגע.

סתיו שפיר: בשינויים בתקציב, בסעיף 4 של ההסבר?

ניסן סלומינסקי: אני כבר התחלתי את ההצבעה.

סתיו שפיר: לא התחלת.

סתיו שפיר: רגע.

ניסן סלומינסקי: מי בעד לאשר את פנייה מספר 318?

סתיו שפיר: בועז, אתה מצביע בעד או נגד?

סתיו שפיר: עוד לא נתנו תשובה מלאה.

ניסן סלומינסקי: היא נתנה.

סתיו שפיר: יש עתיד רצו לבחירות במטרות דומות.

ניסן סלומינסקי: מי בעד אישור פנייה מספר 318?

סתיו שפיר: הם לא הספיקו לפרט את סעיף 4.

ניסן סלומינסקי: היא פירטה.

סתיו שפיר: איפה כל חברי יש עתיד?

סתיו שפיר: איך אתה לבד כאן היום?

משה גפני: תתרגלי לזה שאין יש עתיד.

ניסן סלומינסקי: מי בעד אישור פנייה מספר 318?

ניסן סלומינסקי: בעד – רוב

ניסן סלומינסקי: פנייה מספר 318 אושרה

ניסן סלומינסקי: פנייה מספר 318 אושרה.

ניסן סלומינסקי: פנייה מספר 360.

<אבי דרוט: תקשוב ממשלתי.

<אבי דרוט: הייתה תביעה של משרד המשפטים את נס על פרויקט שלא צלח.

<אבי דרוט: כהסכם פשרה אנחנו מקבלים מ-נס כעשרה מיליון שקלים שמחולקים על פני כעשר שנים.

<אבי דרוט: 700 אלף שקלים מתוכם אמורים להגיע לתקשוב הממשלתי השנה.

<אבי דרוט: מכיוון שאנחנו צריכים דרך להכניס את זה, אנחנו מבקשים להגדיל את תקנת ההכנסה מעתודה, הכנסה מיועדת שלנו, ב-700 אלף שקלים כדי שנוכל לקלוט את הכסף שמגיע מ-נס.

ניסן סלומינסקי: אתה אומר שזאת פסיקה של בית המשפט.

<אבי דרוט: כן.

<אבי דרוט: זה משהו טכני לגמרי.

ניסן סלומינסקי: מי בעד לאשר את פנייה מספר 360?

ניסן סלומינסקי: בעד – רוב

ניסן סלומינסקי: פנייה מספר 360 אושרה

ניסן סלומינסקי: הפנייה אושרה.

סתיו שפיר: מתי אנחנו מצביעים על הרביזיות?

ניסן סלומינסקי: לא יודע.

ניסן סלומינסקי: כנראה מחר בבוקר.

סתיו שפיר: אני מוסיפה רביזיה גם על השיכון.

סתיו שפיר: אני רוצה לקבל את הפירוט המלא.

ניסן סלומינסקי: בסדר.

ניסן סלומינסקי: פנייה מספר 362.

דולב: חזרנו לתחבורה הציבורית.

דולב: הפנייה נועדה לתקצב את פרויקט החלפת האיתות החשמלי של רכבת ישראל באיתות אלקטרוני בהתאם לתכנית הפיתוח המאושרת של רכבת ישראל בהיקף של 900 מיליון שקלים.

דולב: אם תרצו, אני יכול לפרט קצת על המשמעות.

סתיו שפיר: כן.

סתיו שפיר: לאיפה אנחנו מעבירים את תקציב התחבורה הציבורית עכשיו?

דולב: לא מעבירים את תקציב התחבורה הציבורית.

דולב: אנחנו מתקצבים את תכנית הפיתוח המאושרת של חברת רכבת ישראל.

דולב: זאת אומרת, נותנים כסף לתחבורה הציבורית בהיקף של 900 מיליון שקלים.

סתיו שפיר: למה זה יוצא מהתחבורה הציבורית והסעת המונים?

סתיו שפיר: למה זה יוצא מהתקנה הזאת ולא מתקנה אחרת?

דולב: מה זאת אומרת יוצא?

דולב: מדובר בהרשאה להתחייב.

סתיו שפיר: זה לא משנה.

סתיו שפיר: למה אתה מוציא את זה מהתקנה של התחבורה הציבורית ולא מתקנה אחרת?

דולב: לא.

דולב: אני משאיר את זה בתוך התכנית של תחבורה ציבורית.

דולב: אני מוציא את זה מתקנת הרזרבה של תחבורה ציבורית ומקצה את זה לתחבורה הציבורית בפועל.

דולב: זאת אומרת, לרכבת ישראל.

דולב: זה מה שאני עושה.

סתיו שפיר: לפני חמש דקות אמרת לי שאתם מורידים את התקציב של רכבת ישראל כי אתם הולכים לקבל ממקורות אחרים.

דולב: דיברתי על מונחים של כמה כסף מזומן יצא מהמדינה ב-2015.

דולב: אני מדבר אתם במונחים של הרשאה להתחייב.

דולב: זה אומר שאם יש פרויקט חדש שרוצים להוציא לפועל, צריך לתקצב אותו בהרשאה להתחייב.

סתיו שפיר: אני מדברת אתך במונחים של כמה אוטובוסים ורכבות יהיו זמינים לציבור הרחב ובאיזה מחיר.

סתיו שפיר: אלה המונחים עליהם אני מדברת.

סתיו שפיר: אני רואה שאתם מקצצים פעם אחר פעם.

סתיו שפיר: הבאתם לנו קיצוץ של 125 מיליון שקלים בתחבורה הציבורית לפני שלושה חודשים בסוף צוק איתן.

סתיו שפיר: עכשיו אנחנו מבינים שב-2015 אתם הולכים לקצץ 24 אחוזים בתחבורה הציבורית.

סתיו שפיר: לכן אני שואלת אותך את השאלות האלה.

דולב: כמו שאמרתי, הנתונים הם לא נכונים.

סתיו שפיר: אלה הנתונים שאתם מפרסמים.

דולב: נכון, אבל את יכולה לקרוא בעמוד 17 ולא בעמוד 25, אז תקריאי נתון שהוא לא רלוונטי.

סתיו שפיר: אתה מסביר לי.

סתיו שפיר: בתשובות ששלחתם לי אמרתם שאתם מעבירים את זה לאיתות.

דולב: איתות ברכבת זה כמו מערכת הרמזורים.

דולב: זאת מערכת הבטיחות המרכזית של הרכבת.

בועז טופורובסקי: 900 מיליון שקלים?

דולב: כן, כי אתה צריך להחליף את זה בכל רשת הרכבות.

דולב: זה כמו מוצר שאתה דורש ממנו רמת אמינות מאוד מאוד גבוהה לאור החשיבות הבטיחותית של רכבת.

דולב: כמו שמוצרים עם דרישות תקן צבאיות נגיד עולים יותר, גם האיתות.

דולב: נעשתה על זה גם בקרה של אגף רגולציה על רכבות במשרד התחבורה ולקחנו חברה נוספת בינלאומית הולנדית בשדם HTM שעושה בקרה משותפת עבור משרד האוצר והתחבורה שגם היא עשתה בקרה על האומדן וגם על הנחיצות.

דולב: המערכת הקיימת של האיתות ברכבת ישראל היא מערכת מיושנת שכבר לא מייצרים ולא מספקים לה חלפים בעולם.

דולב: אם לא יתחילו עכשיו בתהליך החלפת המערכת, פשוט בשנת 2020, עת יסתיים הסכם החלפים הקיים, הרכבת תצטרך לשבות והפעם לא בגלל העובדים.

סתיו שפיר: אתה יכול לדבר על התקצוב הזה שאמור להגיע לה מבחוץ?

סתיו שפיר: אתה עדיין מחכה לאישור היושב ראש?

דולב: אני עושה מה שאומרים לי.

סתיו שפיר: אומר לך מי?

ניסן סלומינסקי: מה בעד אישור פנייה מספר 362?

ניסן סלומינסקי: בעד – רוב

ניסן סלומינסקי: פנייה מספר 362 אושרה

סתיו שפיר: אני מתנגדת.

סתיו שפיר: רק לרקורד, הסיפור הזה שאתה עונה רק ליושב ראש הוועדה, יושב ראש הוועדה אומר לך לא לענות תשובות לחברי הכנסת, זה אומר שאתה לא נותן שירות נכון לוועדת הכספים.

ניסן סלומינסקי: הפנייה אושרה.

ניסן סלומינסקי: היושב ראש מעולם לא אמר לא לענות על נושאים שקשורים לפנייה.

סתיו שפיר: זה קשור לפנייה.

ניסן סלומינסקי: לא.

דולב: אני אשמח להסביר.

ניסן סלומינסקי: פניות מספר 397 ו-398.

<נועם שטרן: הפנייה נועדה לתקצוב 32,442 אלפי שקלים לתפעול המשרד, חמישה מיליון שקלים הוצאה מותנית בהכנסה מפסקי דין ושני תקני כוח אדם במינהל סחר חוץ ובלשכה המשפטית לקידום הסכמי סחר חופשי עם מדינות אמריקה הלטינית.

ניסן סלומינסקי: אתמול שמענו הסבר ממצה ומאוד טוב בנושא של האגף לסחר חוץ במשרד שלכם וכולם שיבחו אותו לאין ערוך.

ניסן סלומינסקי: אני בהחלט חושב שזה מכובד.

ניסן סלומינסקי: מי בעד אישור פניות מספר 397 ו-398?

ניסן סלומינסקי: בעד – פה אחד

ניסן סלומינסקי: הפניות אושרו פה אחד.

ניסן סלומינסקי: פנייה מספר 399.

<נועם שטרן: הפנייה הזו נועדה לתקצב 62,141 אלפי שקלים בהרשאה להתחייב לפעילות הסוכנות לעסקים קטנים ובינוניים ושישה מיליון שקלים לאימוץ ועדכון תקנים בינלאומיים באמצעות מכון התקנים.

ניסן סלומינסקי: שגם זה חשוב.

<דוד שטיינמיץ: זה חשוב מאוד, במיוחד אם לא יהיה תקציב המשכי ואי אפשר יהיה להתחייב, זה כסף חדש שעובר עכשיו לעסקים קטנים והם מחכים לזה בכיליון עיניים.

ניסן סלומינסקי: זה חשוב מאוד.

ניסן סלומינסקי: מי בעד אישור פנייה מספר 399?

ניסן סלומינסקי: בעד – פה אחד

ניסן סלומינסקי: פנייה מספר 399 אושרה פה אחד.

ניסן סלומינסקי: תודה רבה.

ניסן סלומינסקי: הישיבה נעולה.